1. **ОСНОВНО УЧИЛИЩЕ ,,ХРИСТО БОТЕВ”, С. БРЕСТ, ОБЛ. ПЛЕВЕН**

1. *ул. „Странджа” №39, тел. 06563/20-48, e-mail:* *ou\_brest@abv.bg*
2. **УТВЪРЖДАВАМ:**
3. **ДИРЕКТОР**
4. **МАРИЯ ЗАМФИРОВА**

## ПРОГРАМА

## ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА

## ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ

##  (2021 – 2025)

**Приета на заседание на Педагогическия съвет - протокол № 10 /02.09.2021 г. и е утвърдена със заповед на директора № РД 16-197 / 09.09.2021 г.**

**І. УВОД**

Настоящата програма цели да начертае целите и задачите на работа с деца и ученици от ОУ ,,Христо Ботев” и урежда взаимоотношенията между институциите, във връзка с предоставянето на приобщаващо образование.

Програмата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи.

Училищната програма се базира на:

* Закон за предучилищното и училищното образование;
* Наредба за приобщаващото образование
* Стратегия за образователна интеграция на децата и учениците от етническите малцинства;
* Закон за защита от дискриминация;
* Конвенция за борба срещу дискриминацията в областта на образованието.

Програмата включва редът и начините за оказване на обща и допълнителна подкрепа на всички деца и ученици, които имат необходимост от такива в училище ,,Христо Ботев», съобразно неговите лични интереси, потребности и нужди.

Определението, което се дава на „уязвима група“ в нормативните актове е: Лица и групи от хора, които търпят ограничения по отношение на участието им в социалния живот и ползването на социални права. Те не успяват да получат достъп или да се възползват от възможностите, които предлагат обществото и икономиката и стават жертва или попадат в ситуация на риск от маргинализиране и социално изключване. Причините за това са различни и разнообразни:

● живот в крайна бедност;

● ниски доходи и материални лишения;

● влошени финансови условия;

● социални и психологически фактори;

● недостъпна среда;

● здравни и възрастови проблеми

● липса или недостатъчни социални умения и образование;

● отношение към тях, основано на предразсъдъци;

● липса, ограничен достъп или неадекватни услуги.

Според ЗПУО има четири различни групи:

● Деца в риск;

● Деца със СОП;

● Деца с таланти;

● Деца с хронични заболявания

Уязвими групи в ОУ ,,Христо Ботев» са деца и ученици, диагностицирани със специални образователни потребности, хронични заболявания, двигателни увреждания, деца и ученици в риск, деца и ученици, застрашени или жертва на насилие, деца с изявени дарби, деца-сираци и полусираци, деца-бежанаци, деца от различни етнически групи и др. с други идентифицирани нужди.

СЪСТОЯНИЕ НА ПРОБЛЕМА В ОУ ,,ХРИСТО БОТЕВ“

Учениците, които се обучават в ОУ ,,Христо Ботев“ са 50

от І до VІІ клас, като има както деца в риск, така и със СОП, с хронични

заболявания. За всяка една от посочените групи са предприети необходимите мерки:

- осигуряване на купони за безплатно столово хранене;

- - изготвяне на индивидуални учебни програми;

- осигуряване на личностна подкрепа;

- награждаване с грамоти;

- съобразяване със спецификите на хроничното заболяване

**II. ЦЕЛИ НА ПРОГРАМАТА**

1. Пълноценна социализация на ученици със специални образователни

потребности и ученици с физически и ментални увреждания.

2. Гарантиране на равен достъп до качествено образование за учениците

със специални образователни потребности и ученици с физически и

ментални увреждания.

3. Утвърждаване на интеркултурно и подкрепящо образование .

4. Гарантиране на възможността за подкрепа на всеки ученик за личностно

развитие в зависимост от неговите индивидуални потребности.

5. Прилагане на диференцирани педагогически подходи, ориентирани към

интересите и стимулиращи мотивацията на ученика, съобразени с

възрастовите и социалните промени в живота му и адаптирани към

способността му да прилага усвоените компетентности на практика.

6. Равнопоставеност и недопускане на дискриминация.

7. Изграждане на позитивен психологически климат в училището.

**IІІ. ЦЕЛЕВИ ГРУПИ**

Определят се следните целеви групи с оглед тяхното по-пълно приобщаване

към учебния процес и повишаване на мотивацията им за учене:

1. Деца със СОП

2. Деца, чиито майчин език не е българският

3. Деца в риск – неравностойна социална среда

4. Деца с хронични заболявания

5. Деца с изявени таланти.

**IV. Подкрепа на личностното развитие**

Подкрепата на личностното развитие се осъществява във връзка и в корелация с разработените областни стратегии за подкрепа на личностното развитие, както и въз основа на анализ на необходимостта от обща и допълнителна подкрепа.

***2.1 Обща подкрепа***

За организиране на подкрепата на личностното развитие в ОУ ,,Христо Ботев” за координатор е определен педагог, който изпълнява функциите си съобразно Наредба за приобщаващото образование.

Общата подкрепа в ОУ ,,Христо Ботев” се осъществява от екип, ръководен от координатора. Общата подкрепа е насочена към развитие на потенциала на всяко дете и ученик. Общата подкрепа включва различна екипна работа също така и между отделните специалисти и осигуряване или насочване към занимания по интереси. Заниманията по интереси могат да се организират от ОУ ,,Христо Ботев” или от ОДК/СТЦРД/НДД или други центрове за личностно развитие.

Кариерното ориентиране, провеждано от педагогическия съветник или консултант от кариерен център също е част от общата подкрепа на учениците от първи до последния клас за училището.

В училище има изграден фонд училищна библиотека, който се намира на първия етаж на училището.

Описаните в ПДУ морални и материални награди също са част от предоставяната от ОУ ,,Христо Ботев” обща подкрепа.

Общата подкрепа включва и други дейности, подробно описани в Наредба за приобщаващото образование.

***2.2. Допълнителна подкрепа***

Допълнителната подкрепа се осъществява въз основа на направена оценка на индивидуалните способности на определен ученик .

Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионален център за подкрепа на приобщаващото образование.

Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

Ако Регионалният център препоръча допълнителна подкрепа, но родителите откажат, училището уведомява отдел „Закрила на детето“ към ССП по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на детето.

При необходимост се изработва индивидуална учебна програма по съответните учебни предмети с цел по-лесното възприемане от ученика, а също така се изготвя и индивидуален учебен план или учебен план за обучение в комбинирана форма на обучение. За ученици с изявени дарби също се изработва индивидуален учебен план.

**V. ПЛАН ЗА ДЕЙСТВИЕ ПО ПРОГРАМАТА**

|  |  |  |  |
| --- | --- | --- | --- |
| **Дейности**  | **Срок**  | **Отговорник** | **Забележка**  |
| Идентифициране на ученици, които имат необходимост от обща подкрепа  | постоянен  | Кл.ръководители,учители попредмети |  |
| Екипна работа на учителите от даден клас  | постоянен  | класни ръководител, учители  | при необходимост |
| Определяне на координатор на екипа за оказване на подкрепа  | до 15.09. | директор |  |
| Награждаване на ученици  | текущ | директор, класни ръководители  | при и по определен повод за поощрение |
| Дейности на училищната библиотека, свързани с четивна грамотност | 01.11., 01.04. | класни ръководителиучител БЕЛ | да се направи по повод Деня на книгата |
| Представяне на дейности по интереси в училището  | 15.09 | учител в ГЦОУД |  |
| Представяте на дейностите по интереси на СТЦРД, НДД | 15.10 | представители на центровете | при проявен интерес от страна на центровете |
| Кариерно ориентиране и консултиране в класовете от 3 до 7 | По график |  кариерен консултант |  |
| Идентифициране на ученици със СОП | целогодишно  | класни ръководител, учители, логопед, ресурсен учител |  |
| Оценка на потребности на ученици със СОП  | целогодишно  | ресурсен учител и екип  | не по-късно от 3 месеца след идентифициране на нуждата |
| Психологическа подкрепа, психо-социална рехабилитация и консултации | целогодищно  | педагогически съветник/психолог |  |
| Превантивни мерки за недопускане отпадане от училище  | целогодишно | директор, учители,  |  |
| Организиране и провеждане на „Училище за родители“  | 01.03. | директор, екип  | при желание от родителите |
| Стимулиране участието на деца с изявени дарби в състезания и олимпиади  | целогодишно, | учители |  |
| Съвместни дейности с ОбКБППМН | целогодишно, по график | УКБППМН, директор, районна администрация |  |

**VІ. ЗАКЛЮЧЕНИЕ**

За изпълнението на Програмата важно значение има сътрудничеството между всички пряко ангажирани институции. Всички участници в образователния процес (семейство, детска градина, училище, институции, НПО) трябва да бъдат еднакво отговорни и ангажирани за постигането на поставените цели.

Настоящата програма е приета на заседание на Педагогическия съвет с

Протокол № 10/ 02.09.2021 г. Програмата се актуализира на всеки 4 години и при настъпили промени в нормативните актове в системата на народната просвета или

ако Педагогическият съвет прецени, че спецификата на образователно-възпитателния процес налага това.

 **ОСНОВНО УЧИЛИЩЕ ,,ХРИСТО БОТЕВ”, С. БРЕСТ, ОБЛ. ПЛЕВЕН**

*ул. „Странджа” №39, тел. 06563/20-48, e-mail:* *ou\_brest@abv.bg*

**ЗАПОВЕД**

№ РД -16- 197 / 09.09.2021 г.

На основание чл. 259, ал. 1 от Закона за предучилищното и училищното образование, чл. 31, ал. т. 6, от Наредба № 15 /22.07. 2019 г. за статута и професионалното развитие на учителите, директорите и другите педагогически специалисти и решение на педагогическия съвет (протокол № 10 от 02.09.2021 г. )

**УТВЪРЖДАВАМ:**

**ПРОГРАМА ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ**

 **в ОУ „Христо Ботев” с. Брест**

 Предвидените дейности в Програмата да бъдат изпълнявани от определените отговорни лица/ комисии в планираните срокове.

 Програмата да бъде публикувана на интернет страницата на училището в срок до 27.09.2021 г.

 Настоящата заповед да се доведе до знанието на работещите в училището срещу подпис за сведение и изпълнение.

 Контрол по изпълнение на заповедта ще съблюдавам лично.

**МАРИЯ ЗАМФИРОВА**

*Директор на ОУ ,,Христо Ботев”*

*с. Брест*

ЗАПОЗНАТИ СЪС ЗАПОВЕДТА:

|  |  |  |  |
| --- | --- | --- | --- |
| **№ по ред** | **Име и фамилия** | **Заемана длъжност**  | **Подпис на лицето** |
| 1. | Галя Рачева | старши учител |  |
| 2. | Снежанка Николова | старши учител |  |
| 3. | Петя Ранчинска | учител ЦОУД |  |
| 4. | Калина Стрегашка | учител |  |
| 5. | Ана Ангелова | старши учител |  |
| 6. | Наталия Кръстева | старши учител |  |
| 7. | Венцислав Георгиев | учител |  |
| 8. | Елеонора Лазарова | учител  |  |
| 9. | Марияна Чушкова | чистач |  |
| 10. | Марияна Йорданова | чистач |  |
| 11. | Марийка Цанина | счетоводител |  |